תעופה - מונחים
מונחי טיסה > מונחים בסיסיים > מונחים אווירודינמיים

פרופיל אווירודינמי או פרופיל כנף או חתך כנף (Airfoil או Wing Cross Section) – מתייחס לצורת הכנף כפי שהיא נראית מהצד (הפרופיל), משמש לחישוב תכונות אווירודינמיות מסוימות של ממדי הכנף והזרימה.
שפת התקפה (Leading Edge (אנ')) – הנקודה החדה ביותר בקדמת פרופיל הכנף – לרוב גם הנקודה הקדמית ביותר בפרופיל.
שפת זרימה (Trailing Edge (אנ')) – הנקודה החדה ביותר באחורי פרופיל הכנף – לרוב גם הנקודה האחורית ביותר בפרופיל הכנף.
מיתר [כנף] (Chord (אנ')) – קו דמיוני העובר בין שפת ההתקפה לשפת הזרימה. משמש לחישוב תכונות ממדי כנף וכן התנהגות הכנף בתנאי טיסה מסוימים.
עקימון עליון (Upper Surface או Suction Surface) – צורת השפה העליונה של פרופיל הכנף.
עקימון תחתון (Lower Surface או Pressure Surface) – צורת השפה התחתונה של פרופיל הכנף.
קמרון או עקימון ממוצע (Camber (אנ')) – קו ממוצע בין עקימון עליון לתחתון, משמש לחישוב תכונות אווירודינמיות של הצורה הגאומטרית הכנף.
מנת עובי (Thickness Ratio (אנ')) – היחס בין אורך מיתר הכנף לעובי הכנף (בין הנקודה הנמוכה לגבוהה ביותר בפרופיל). משמשת לחישוב תכונות כנף מסוימות.
מוטת כנפיים (Wing Span) – רוחב הכנפיים מקצה לקצה.
שטח כנף (Wing Area או Wing Surface) – כל השטח שהכנפיים מכסות.
עומס כנף (Wing Loading) – המשקל שהכנף נושאת יחסית לשטחה – כלומר משקל כלי הטיס חלקי שטח הכנף שלו.
מנת־ממדים (Aspect Ratio (אנ')) – היחס בין המיתר הממוצע למוטת הכנף.
דיסקת הרוטור (Rotor Disc) – כל מישור הסיבוב של הרוטור – נמדד במטרים רבועים, משמש גם לחישוב עומס דיסקה.
עומס דיסקה (Disc Loading (אנ')) – דומה לעומס כנף – המשקל שהדסקה נושאת חלקי שטחה.
זווית הכוונה (Angle of Incidence (אנ')) – זווית של התקנת הכנף יחסית לציר האורכי של המטוס.
זווית התקפה (Angle of Attack בראשי תיבות AoA) – הזווית בין מיתר הכנף לזרימת האוויר, קובעת את ביצועי הכנף. בעגה המקצועית לעיתים משתמשים במושג אלפא (באנגלית Alpha), עקב השימוש באות היוונית α בחישובים לציון זווית התקפה.
זווית התקפה קריטית (Critical Angle of Attack (אנ')) – זווית התקפה בה יש את העילוי המרבי, אבל מעליה הכנף מזדקרת.
זווית פסיעה (Step Angle) – הזווית בין מיתר הלהב לבין מישור הסיבוב של הרוטור או המדחף, הזווית הזאת מקבילה לזווית התקפה בכנפיים ומשפיעה על הכוח שכל להב יוצרת.
זווית החלקה (Angle of Sideslip בראשי תיבות AoS) – הזווית אליה המטוס מחליק, זווית החלקה גבוה תגרום לסחרור שטוח. בעגה המקצועית לעיתים משתמשים במושג בטא (באנגלית Beta), עקב השימוש באות היוונית β בחישובים לציון זווית החלקה.
מספר מאך (Mach Number) – מתאר את מהירות הקול באוויר. משמש בגבהים רמים כנתון שקול למהירות אוויר אמיתית.
מאך קריטי (Critical Mach (אנ')) – המהירות בה המטוס מתחיל לחוות תנאי דחיסות (מעבר מאך), גלי הלם על גבי הכנפיים ומשטחי ההיגוי וגידול דרמטי בגרר.
יחס גלישה (Glide Ratio) – יחס בו המטוס דואה ללא כוח מנוע תוך שמירה על מהירות אוויר מסוימת. כלומר יחס ההמרה של גובה למרחק.
זווית גלישה (Glide Angle) – הזווית המעשית של נתיב הטיסה בו כלי הטיס גולש (ללא כוח מנוע).
מקדם עומס (Load Factor (אנ')) – היחס בין העלוי למשקל כלי הטיס.
מהירות אווירית (Air Speed) – מהירות תנועת כלי הטיס יחסית לגוש האוויר בו הוא נמצא.
מהירות אווירית מכשירית או מהירות אווירית מוחווית (Indicated Air Speed בראשי תיבות IAS) – מהירות המוצגת במכשירי המטוס, במכשירי המטוס יש שגיאות שיש לתקן בשביל לקבל נתונים רלוונטיים.
מהירות אווירית מתוקנת (Calibrated Air Speed בראשי תיבות CAS) – מהירות מתוקנת לשגיאת המכשירים. משמש כצעד ביניים לחישוב מהירות אווירית אמיתית.
מהירות אווירית אמיתית (True Air Speed בראשי תיבות TAS) – מהירות המעשית של המטוס בגוש האוויר.
מהירות אווירית מושווית (Equivalent Air Speed בראשי תיבות EAS) – נתון מחושב של מהירות אווירית בגובה פני הים ובלחץ תקני בו הלחץ הדינמי זהה ללחץ הדינמי במהירות האווירית האמיתית ובגובה בו טס המטוס.
מהירות קרקעית (Ground Speed בראשי תיבות GS) – המהירות המעשית של המטוס יחסית לקרקע, שימושי לניווט אבל לא לביצועי מטוס.